## Educació obri el procés per a la renovació de les direccions en 194 centres docents de la Comunitat Valenciana

*** Este curs finalitzen el seu mandat les direccions de 59 centres de la província d’Alacant, 25 de Castelló i 110 de València
* La presentació de sol·licituds es farà a través de la plataforma OVIDOC fins al 10 de desembre**

La Conselleria d’Educació, Cultura, Universitats i Ocupació ha publicat este dimarts en el [Diari Oficial de la Generalitat Valenciana](https://dogv.gva.es/datos/2025/11/25/pdf/2025_47567_va.pdf) la convocatòria la renovació i l’avaluació de l’acompliment del càrrec de director o directora de centres docents públics de titularitat de la Generalitat.

L’objectiu d’esta convocatòria és doble: d’una banda, renovar el nomenament dels qui hagen exercit un o dos períodes; d’altra banda, consolidar parcialment el complement específic per a este mateix grup, però també per als qui hagen exercit el càrrec de director durant tres períodes i que, en conseqüència, no poden renovar el mandat, sinó que han de presentar-se a una selecció.

Este curs finalitzen el seu mandat les direccions de 194 centres, dels quals 59 són de la província d’Alacant, 25 de Castelló i 110 de València. S’inclouen les direccions de centres en zona dana que van optar voluntàriament per estendre un any el seu mandat amb la finalitat d’ocupar-se de les incidències provocades per la riuada.

La presentació de sol·licituds es realitzarà a través de la plataforma OVIDOC fins al dimecres 10 de desembre de 2025.

Fecha: 25/11/2025